section_heading: Produkcija
paragraph_text: Projekt je odobren 2015., redatelj serijala je Filip Filković Philatz, čije se ime posljednjih desetak godina veže uz režiranje i autorstvo niza uspješnih i nagrađivanih glazbenih video spotova za glazbenike poput Gibonni, Vatra, Damir Urban, The Frajle, Edo Maajka i mnoge druge. Filković je serijal Lovac na bilje zamislio kao avanturističko, gotovo spiritualno iskustvo koje ima glavnu intenciju pobuditi znatiželju kod gledatelja i potaknuti ga na istraživanje prirode kojom je okružen, a koju u većini slučajeva kao takvu ne doživljava.